《杨伯翼赠日本刀歌》
明代·王稚登

杨郎手持一匣霜，赠我拂拭生寒芒。
铅刀纷纷空满目，君与此皆锷鱼肠。
南金换却东夷铁，上带倭奴髑髅血。
血未曾消刃未平，皎若莲花浸秋月。
灯前细看齯鹈锋，入手还疑蛟与龙。
门外湖深恐飞去，朱绳夜缚青芙蓉。
苔花斓斑土花紫，白虹沉沉卧寒水。
归家不惜十年磨，他日还能报知己。